За Африканските Американци ова е време на Кванза
Само во Америка: Празникот Кванза почнува веднаш по завршувањето на божиќните празници
Името на празникот значи „први овошја“ на јазикот Свахили На крајот од есента или почетокот од зимата во Америка се прославуваат многу религиозни празници, вклучувајќи го христијанскиот Божиќ и еврејската Ханука. Но има еден исто толку голем, но секуларен празник, кој обединува луѓе со различни верски убедувања во овој период од годината. Тоа е Кванза, што Американците од африканско потекло го прославуваат седум дена по 26-ти декември, или кој започнува еден ден по Божиќ. Базирано врз традицијата од дамнешните Африканци, Кванза е првенствено време за раскажување приказни и повторно поврзување со културите, што датира уште од времето на античка Африка. Името на празникот значи „први овошја“ на јазикот Свахили. Празникот е создаден во 1966-та од Маулона Каренга, афро-американски стипендист и активист од државниот Универзитет Калифорнија во Лонг Бич. Тој го замислил како фестивал на семејството и заедницата. Како што Евреите палат свеќа при прославувањето на Ханука, оние кои слават Кванза тоа го прават седум дена и завршуваат на Нова година. Тоа ги претставува седумте принципи – еднаквост, самодетерминираност, колективна работа и одговорност, кооперативна економија, цел, креативност и вера. Со секој принцип одат древни и модерни приказни, басни и предупредувања или препораки за начинот на живеење, придружени со славење и размена на подароци. Има празнични картички, како и специјална хартија за завиткување подароци за Кванза, американска поштенска марка за Кванза, па дури и порака за празникот од американскиот претседател секоја година. Но, има и жива дебата за потребата, релевантноста и популарноста на Кванза. Некои извештаи наведуваат се` помалку постари лица присуствуваат на прославите по повод Кванза секоја година. И некои Афро-Американци велат дека потребата за празникот е надмината откако гордоста да се биде црнец и културното осознавање е силно во земјата. Но, има и луѓе од американско-африканската заедница кои ја прославуваат Кванза и инсистираат дека првиот конкретен афро-американски празник е далеку од мртов. Семејствата ја слават Кванза, тихо и осмислено, без да прават голема помпа околу тоа, велат тие.